Love Yourself: Her

Love Yourself 承 'Her' (štylizované ako LOVE YOURSELF 承 'Her') je piate EP od juhokórejskej chlapčenskej skupiny BTS. Bolo vydané 18. septembra 2017 v štyroch rôznych verziách a obsahuje deväť skladieb vrátane "DNA" ako hlavného singlu. Na fyzickej kópií albumu sa nachádzajú aj dve bonusové skladby.

Vydanie albumu 
Od 15. augusta Big Hit Entertainment postupne zverejňoval set krátkych dramatických filmov "Highlight Reels". Len pár dní na to bolo oznámené, že skupina sa pripravuje na svoj návrat s novým mini albumom, ktorý by mal byť vydaný 18 septembra.

Album popisoval príbehy "mladých ľudí, ktorý sa zamilujú". 4. septembra BTS zverejnilo aj oficiálny comeback trailer s intro skladbou "Serendipity", ktorú naspieval člen skupiny Jimin. Skladba bola chill out-urban, s mystickými vokálmi a osobitým textom. O dva dni neskôr Big Hit uverejnil konceptové fotky všetkých štyroch albumov. Zoznam skladieb bol uverejnený 12. septembra a len dva dni na to vyšli aj dva krátke teasery na videoklip ku hlavnému singlu "DNA". Videoklip bol za 24-hodín zhliadnutý viac než 21-miliónkrát, čím sa BTS stalo prvou K-pop skupinou, ktorej sa podarilo dosiahnuť 20 miliónovú hranicu za 24. hodín.

Komerčné vystúpenia 
Počas obdobia 25. až 31. augusta LOEN Entertainment, spoločnosť, ktorá je zodpovedná za distribúciu fyzických kópií albumov BTS, napočítala 1 050 546 predobjednávok, čím sa BTS stalo prvou K-pop skupinou, ktorej sa podarilo dosiahnuť viac ako 1 milión predobjednávok.

Love Yourself 承 'Her''' debutovala na prvom mieste Gaon Album Chart, singel "DNA" sa umiestnil na druhej priečke Gaon Digital Chart; ostatné skladby z nového EP sa umiestnili v TOP40. Album sa takisto dostal do prestížneho amerického rebríčka Billboard 200, kde sa umiestnil na siedmej priečke, čím sa stal najlepšie umiestneným K-pop albumom vôbec. Navyše zaznamenal najvyšší predaj K-pop albumu za prvý týždeň. BTS sa tak stalo prvým ázijským umeleckým telesom, ktoré debutovalo v Top 10, čím porazili rekord filipínskej speváčky Charice, ktorá sa v roku 2010 umiestnila na ôsmej priečke. BTS vstúpilo aj do anglického rebríčka, UK Albums Chart , kde sa umiestnili na štrnástom mieste.

Podľa mesačného rebríčka Gaon Album chart vydaného 14. októbra, Love Yourself 承 'Her' bol najpredávanejším albumom s 1 203 533 predanými kópiami. Album taktiež dosiahol najvyšší predaj v histórii Gaon Chart a stal sa prvým za posledných 16 rokov, ktorý prekročil hranicu predaných 1,2 milióna kópií. Love Yourself 承 'Her  sa nakoniec stal najpredávanejším albumom skupiny ako aj histórie Gaon Chart, s viac než 1,61 miliónmi predaných kópií. Album vyhral hlavnú cenu na 32. ročníku Golden Disc Awards. 

Album zostal v prestížnom americkom rebríčku Billboard 200 viac ako 27 týždňov, čím sa stal jediným kórejským albumom, ktorému sa to podarilo.

 Kritika 
Tamar Herman z magazínu Billboard opísala EP ako "dvojitý prieskum elektro popu a hip hopu. Kým prvá polovica albumu je vyslovene postavená na tanečných skladbách, ktoré sympatizujú s hlasmi členov, druhá polovica albumu sa sústredí viac na tú hip hop stránku."

Viri Garcia z denníku The Cornell Daily Sun  podotkla, že boli úspešní v tvorbe "majstrovského diela plného emócií a muzikálnosti, ktorá sa nedá prirovnať k americkému ani kórejskému umelcovi."

Monique Melendez z magazínu Spin podotkla, že "album je tematicky sebavedomý, ale hudobne odlišný", čím narážala na nesúrodosť žánrov v albume.

Hlavný singel sa objavil na Vulture medzi ôsmimi najlepšími skladbami týždňa a dodal k tomu: "zvuk skupiny unáša novým smerom a BTS sa úplne zbavuje slova žáner." Hudobný kritik The New York Times John Caramanica napísal, že kým hudba skupiny často vykazuje okázalosť a často až maniakálnu energiu, skladby z nového EP majú pokojnejší prístup. Pieseň ako "Pied Piper" opísal ako "pomalú disco sympatickú záležitosť" - Caramanica však ocenil predovšetkým "Outro:Her" ako „skladbu s hip hop beatmi, sviežou inštrumentáciou ovplyvnenou 90-timi rokmi“. Tamar Herman z Billboardu pochválila textovú stránku albumu, najmä čo sa týka skladby "Pied Piper" a dodala, "BTS touto skladbou opäť poukázali na to, čo robia najlepšie; adresovali sociálny problém prostredníctvom svojej veselej hudby."

 Zoznam skladieb 2 bonusové skladby na fyzickej kópií albumu'''

Umiestnenie

References

Externé linky 

 "DNA" Music Video on YouTube
Albumy skupiny BTS